OpenLLM-France/wikimedia huggingface dataset:
# Escocell

En agricultura i jardineria un escocell o una garangola és el clot practicat al peu d'un arbre o arbust per tal de recollir l'aigua de pluja o facilitar les regades. També permet afegir adob evitant que es disperse. En ambients rurals i terrenys anivellats la forma més típica adopta la forma d'un sot circular que envolta la soca de l'arbre a un nivell més baix que el de l'entorn. Al País Valencià, es denomina cércol el mateix element, però utilitzat amb la finalitat contrària: per a evitar el contacte directe de l'aigua de reg amb la soca i així dificultar l'extensió de malalties del peu.
L'escocell també pot consistir en un monticle de terra, més alt que el voltant, amb un clot a l'interior. Una tercera forma incorpora elements i materials auxiliars (pedres grosses, lloses, totxos, fustes o similars) per a formar una mena de caixa que envolta la soca.

## Escocells urbans

Els arbres plantats en les voreres i places de les ciutats han d'ocupar espais protegits amb superfícies dures, generalment impermeables i compactes. Els escocells urbans —que poden adoptar formes molt diferents— permeten la vida i creixement de l'arbre i la seva incorporació a la comunitat. Des de fa molts anys han estat incorporats a la jardineria urbana.

### Elements de protecció

Algunes variants d'escocells poden representar un cert perill. Un exemple típic és el d'un escocell quadrat de grans dimensions amb un gran desnivell respecte de la vorera que l'envolta. Una persona despistada pot prendre mal si no para compte i trepitja la vora de l'escocell. Els elements de protecció permeten pal·liar, en part, les possibilitats d'accidents. El nom d'aquests elements és el mateix que el dels clots que protegeixen: escocell. Hi ha tota mena d'escocells protectors: quadrats, circulars, de formigó, de reixa metàllica, de ferro colat, d'alumini... Generalment es disposen al mateix nivell que la vorera o l'espai del voltant.

## Termes derivats

El verb escocellar significa fer escocells. Tradicionalment aplicable a la vinya i els ceps. L’aixada específica per a escocellar s'anomena escocellera.

## Referències

* ↑ DCVB : Escocell
* ↑ «Diccionari de la llengua catalana». [Consulta: 16 abril 2024].
* ↑ Veny, J. Llengua històrica i llengua estàndard. Publicacions de la Universitat de València, 2001, p. 176 (Biblioteca Lingüística Catalana). ISBN 978-84-370-5259-5.
* ↑ «Diccionari normatiu valencià». [Consulta: 23 abril 2024].
* ↑ Cuyás, E.R.B.. Libro blanco de la accesibilidad (en castellà). Universitat Politecnica de Catalunya. Iniciativa Digital Politecnica, 2004, p. 67 (Temes d'ergonomia i prevenció). ISBN 978-84-9880-190-3.
* ↑ Evert, K.J.. Encyclopedic Dictionary of Landscape and Urban Planning: Multilingual Reference Book in English, Spanish, French and German. Springer, 2010, p. 1054 (Earth and environmental science). ISBN 978-3-540-76455-7.
* ↑ «Diccionari Català-Valencià-BalearB». Diccionari català-valencià-balear. [Consulta: 16 abril 2024].
* ↑ «Diccionari català-valencià-balear» (en català). Diccionari català-valencià-balear. [Consulta: 16 abril 2024].
# Escola de la DCI

L’Escola de la DCI (School of INN en anglès) és una iniciativa del International Nonproprietary Name Programme de l’OMS iniciada l’any 2019, amb l’objectiu de proporcionar informació sobre com es designa i construeix una DCI adreçada a estudiants de farmàcia, medicina i altres professionals de la salut.
Les funcions de l'Escola de la DCI són formar els estudiants de professions relacionades amb la salut, servir d'eina docent per als professors d'aquestes disciplines i disseminar el concepte de Denominació comuna internacional (International Nonproprietary Name, en anglès).

## Cursos

Els usuaris poden fer cursos auto-aplicats gratuïts sobre diferents temes en una plataforma d’aprenentatge de codi obert. Per exemple, el curs An Introduction to Drug Nomenclature and INN proporciona una visió general sobre la nomenclatura dels medicaments i la manera com s'obtenen i es construeixen les DCI. El curs Learning Clinical Pharmacology (ATC classification, INN system) explica els fonaments per tal d’aprendre farmacologia tot fent server les arrels de la DCI.
Els estudiants registrats poden fer alters cursos de l’Escola de la DCI, com el curs Stem in a pill, en el qual cada tema o curs inclou informació que relaciona la DCI amb la farmacologia per a cada arrel, incloent indicacions d’ús, el mecanisme d’acció, farmacocinètica, contraindicacions i interaccions d’alguns dels principis actius que comparteixen la mateixa arrel. (xinès)
També hi ha la secció "How to ..." sobre els serveis del Programa de la DCI i MedNet INN, que permet als usuaris de fer cerques a la base de dades de la DCI i obtenir informació sobre una DCI, informació química i el codi ATC, entre alters dades. (xinès)

## Centres pilot

L’Escola de la DCI ha creat uns centres pilot en col·laboració amb algunes universitats en diferents continents: University of the Western Cape, Sud-àfrica, Università degli Studi del Piemonte Orientale "Amedeo Avogadro", Itàlia, Université Grenoble-Alpes, França, Universitat Ramon Llull i Universidad de Alcalá, Espanya. Aquests centres pilot participen en la disseminació de l’ús de la DCI, fonamenten la docència en la DCI i duen a terme activitats de recerca relacionades.

## Referències

* ↑ The School of International Nonproprietary Names
* ↑ «New WHO ‘School of INN’» (en anglès). www.who.int. [Consulta: 27 octubre 2024].
* ↑ Mignot, G. «The School of International Nonproprietary Names». WHO Drug Information, vol. 33, 1, 2019, pàg. 2–5.
* ↑ Mestres, C. «A pilot programme to teach pharmacology using the international nonpropietary names in a pharmacy school in Spain». Pharmacy Education, vol. 22, 1, 2022, pàg. DOI: https://doi.org/10.46542/pe.2022.221.7376.
# Estopada (armes)

L'estopada, en l'entorn d'armes de foc, és un disc de material que s'utilitza en les armes per segellar el gas darrere d’un projectil (tant una bala com una bola) o per separar el propelent dels perdigons poc empaquetats.
L'estopada pot ser crucial per a l'eficiència de les armes, ja que tot el gas que s'escapa més enllà del projectil quan es dispara, es perd. Un element més dur o dissenyat amb més cura que serveix per a aquest propòsit se sol anomenar sabot. L'estopada per a les armes d'avantcàrrega sol ser un petit tros de tela o el propi embolcall de paper del cartutx.

## Escopetes

En els cartutxos d’escopeta, l'estopada és en realitat un sabot semi-flexible en forma de copa dissenyat per contenir nombrosos sub-projectils de molt més petit diàmetre (és a dir, perdigons), i es llancen junts com un projectil de càrrega útil. Això minimitza les col·lisions caòtiques dels perdigons amb la paret de perforació i entre si, cosa que permet que la balística interna sigui més consistent. Després de sortir de la boca del canó, l'estopada s'afluixa i s'obre en vol, permetent que els perdigons molt més denses siguin alliberats per inèrcia i es dispersin. La mateixa funció es fa quan es disparen cartutxos de caça.

## Modelisme espacial

L'estopada s'utilitza en modelisme espacial per protegir el paracaigudes quan s'expulsa. Sense l'estopada de recuperació, el paracaigudes es fondria perquè l'ejecció es produeix mitjançant un petit motor de combustible sòlid, que s'escalfa tant que fon la cola gairebé immediatament.

## Efectes

És possible que una estopada encesa hagués causat el foc causant de l'explosió que va destruir el "vaixell Orient" a la batalla del Nil (qv). El pare de Robert Morris, "finançador de la Revolució Americana", va morir a conseqüència de les ferides causades per una "estopada volant" sortida del canó d'un vaixell que va ser disparat en honor seu.

## Referències

* ↑ estopada a Optimot
* ↑ Glossary of Firearms Terms Arxivat 2016-03-03 a Wayback Machine., Introduction to Hunter Education
* ↑ Rappleye, Charles. Robert Morris: Financier of the American Revolution. Nova York: Simon & Schuster, 2010. ISBN 978-1-4165-7091-2. p. 10.
# Estornell picot

L'estornell picot (Scissirostrum dubium) és una espècie d'au paseriforme de la família dels estúrnids endèmica de les illes Cèlebes. És l'única espècia del gènere Scissirostrum. El seu estat de conservació es considera de risc mínim.
L'estornell picot presenta una convergència evolutiva amb els picots: té un bec fort amb què forada els tronc d'arbres podrits o malalts per fer-hi el niu i una cua endurida per desplaçar-se pels troncs i recolzar-s'hi verticalment.
Nia en colònies, que freqüentment arriben a tenir diversos centenars de parelles. L'espècie es distingeix pels seus cants i reclams, tant en les seves colònies com quan es desplacen en bandes mentre busquen fruits, insectes i grans per alimentar-se.

## Distribució i hàbitat

És endèmic de les illes Cèlebes, Indonèsia.
El seu hàbitat natural són les terres baixes tropicals, i de vegades els boscos de montanya tropicals oberts i aiguamolls.

## Referències

* ↑ Fundació Barcelona Zoo; Institut Català d’Ornitologia; TERMCAT, Centre de Terminologia. «estornell picot». Diccionari dels ocells del món. TERMCAT. [Consulta: 29 agost 2022].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 677. ISBN 978-84-16728-37-4.
* ↑ «Nuthatches, Wallcreeper, treecreepers, mockingbirds, starlings, oxpeckers». IOC World Bird List Version 12.2. International Ornithologists' Union, 01-07-2022. [Consulta: 17 octubre 2022].
* 1 2 BirdLife International. «Grosbeak Starling. Scissirostrum dubium» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2020. [Consulta: 29 agost 2022].
* 1 2 Feare, C., Craig, A., Croucher, B., Shields, C., & Komolphalin, K. 1998. Starlings and Mynas. Christopher Helm. ISBN 0-7136-3961-X
# Estrany, però cert

Estrany, però cert (títol original en anglès, Strange but True) és una pel·lícula de thriller estatunidenca del 2019 dirigida per Rowan Athale a partir d'un guió d'Eric Garcia. La pel·lícula és una adaptació de la novel·la homònima del 2004 de John Searles i és protagonitzada per Amy Ryan, Nick Robinson, Margaret Qualley, Blythe Danner, Brian Cox, Greg Kinnear i Connor Jessup. S'ha doblat al català.
Es va estrenar al Festival Internacional de Cinema d'Edimburg el 22 de juny de 2019. Es va estrenar el 6 de setembre de 2019 per CBS Films.

## Referències

* ↑ Mitchell, Robert. «‘La La Land’s' Fred Berger to Produce Noir Thriller ‘Strange but True’ (EXCLUSIVE)». Variety, 15-05-2017. [Consulta: 2 setembre 2019].
* ↑ N'Duka, Amanda. «Mena Massoud Joins ‘Strange But True’; Jessica Allain Boards ‘Vengeance’; Hassie Harrison In ‘The Iron Orchard’». Deadline Hollywood, 27-06-2017. [Consulta: 2 setembre 2019].
* ↑ «Estrany, però cert». ésAdir. [Consulta: 15 novembre 2024].
* ↑ «Strange but True». Edinburgh International Film Festival. [Consulta: 13 juny 2019].
* ↑ Fernandez, Alexia. «Margaret Qualley Is a Woman Pregnant by a Dead Man in Strange But True Trailer». People, 01-08-2019. [Consulta: 1r agost 2019].
* ↑ White, Peter. «Lone Scherfig Drama; HBO Europe Hacker Drama; ‘Strange But True’ US Deal – Berlin Briefs». Deadline Hollywood, 16-02-2018. [Consulta: 16 febrer 2018].
# Estromatoporoïdeus

Els estromatoporoïdeus (Stromatoporoidea) són una classe extinta d'esponges. Tenien esquelets densos i van dominar els esculls paleozoics al costat de Bryozoa i Tabulata al llarg de 40 milions d'anys després de la desaparició d'Archaeocyatha. Algunes classificacions els consideren una subclasse de demosponges.

## Característiques

Els estromatoporoïdeus tenien esquelets calcaris massius que es conserven com a fòssils bastant conspicus. Alguns van formar cúpules de més de 5 metres de diàmetre. Creixien secretant làmines calcàries. Aquest procés de creixement va donar lloc a capes, anomenades làmines, paral·leles al substrat i pilars perpendiculars a aquestes làmines. Les capes més properes a la superfície de l'esquelet probablement contenien teixit viu; sembla que les capes allunyades de la superfície s'han omplert de calcita. La superfície de l'esquelet, on residia la major part del teixit viu, té estructures elevades anomenades mamelons, que presumptament servien de llocs per a obertures exhalants. Associats als mamelons hi ha uns canals anomenats astrorizes. Estructures molt similars s'han observat en esponges vives del gènere Astrosclera. Aquesta és una forta evidència que els estromatoporoïdeus fòssils són porífers.

## Història evolutiva

Hi ha dos grups principals d’estromatoporoïdeus fòssils que van viure en èpoques diferents, al Paleozoic i al Mesozoic. El registre fòssil del grup més antic comença a l'Ordovicià i persisteix fins al Carbonífer inferior. Els estromatoporoïdeus paleozoics es van convertir ràpidament en els constructors d’esculls dominants i van persistir com a tals durant més de 100 milions d’anys. Estan absents al registre fòssil entre el Carbonífer inferior i el Permià superior. El segon grup d’estromatoporoïdeus, del Mesozoic, pot representar un grup diferent amb una forma de creixement similar. Els estromatoporoïdeus mesozoics tornen a contribuir de manera important a la formació d'esculls, especialment durant el Cretaci. Diverses esponges actual, si les trobéssim en estat fòssil, podrien classificar-se en aquest segon grup d’estromatoporoïdeus, que es podrien assignar a les demosponges basant-se en parts toves. La seva diversitat es un reflex de la diversitat general de les demosponges a través del temps.

## Taxonomia

Els estromatoporoïdeus inclouen set ordres:
* Ordre Actinostromatida Bogoyavlenskaya, 1969 †
* Ordre Amphiporida Rukhin, 1938 †
* Ordre Clathrodictyida Bogoyavlenskaya, 1969 †
* Ordre Labechiida Kühn, 1927 †
* Ordre Stromatoporellida Stearn, 1980 †
* Ordre Stromatoporida Stearn, 1980 †
* Ordre Syringostromatida Bogoyavlenskaya, 1969 †

## Referències

* ↑ «PBDB - Stromatoporoidea». [Consulta: 27 novembre 2020].
* ↑ «Fossiilid.info - Stromatoporoidea» (en anglès). [Consulta: 27 novembre 2020].
* 1 2 «BioLib: Biological library - Stromatoporoidea». [Consulta: 27 novembre 2020].
* 1 2 3 «University of California Museum of Paleontology - Stromatoporoids». [Consulta: 27 novembre 2020].
# Excellent Cadaver

Excellent Cadaver és una productora de cinema i televisió fundada per l'actriu Jennifer Lawrence.

## Història

El 2018, l'actriu Jennifer Lawrence va fundar Excellent Cadaver. Lawrence produirà amb la seva sòcia, Justine Polsky.
L'octubre de 2018, es va anunciar que la companyia havia signat un acord amb Makeready, que finançarà i produirà de manera independent amb Excellent Cadaver, o a través dels acords financers i de producció de Makeready amb Universal Pictures i Entertainment One.

## Filmografia
### En desenvolupament

* Burial Rites (amb TriStar Pictures)
* Mob Girl (amb Makeready)
* Project Delirium (amb 2929 Entertainment)
* Jennifer Lawrence/Amy Schumer Projecte sense títol
* Zelda

### En producció

* Causeway (amb IAC Films i A24)
* Bad Blood (amb Hyperobject Industries, Gary Sanchez Productions, Legendary Pictures i Apple Studios)
* No Hard Feelings (amb Sony Pictures)

## Referències

* 1 2 3 Fleming, Mike Jr. «Jennifer Lawrence Launches Excellent Cadaver Producing Shingle, Sets First Look Deal With Makeready» (en anglès). Deadline Hollywood, 30-10-2018. [Consulta: 3 juny 2019].
* 1 2 Galuppo, Mia. «Jennifer Lawrence Launches Production Company Excellent Cadaver» (en anglès). The Hollywood Reporter, 10-10-2018. [Consulta: 3 juny 2019].
* ↑ Heritage, Stuart. «Jennifer Lawrence’s Excellent Cadaver: why do stars give their companies weird names?». The Guardian, 31-10-2018. [Consulta: 3 juny 2019].
* ↑ Convery, Stephanie. «Jennifer Lawrence to star in film adaptation of Hannah Kent's Burial Rites». The Guardian, 13-12-2017. [Consulta: 3 juny 2019].
* ↑ «Jennifer Lawrence to Star in Paolo Sorrentino’s ‘Mob Girl’». Variety, 24-07-2019. [Consulta: 10 novembre 2019].
* ↑ Fleming, Mike Jr. «What Is This ‘Project Delirium’ Jennifer Lawrence Wants To Direct?» (en anglès). Deadline Hollywood, 27-11-2015. [Consulta: 3 juny 2019].
* ↑ Ivie, Devon. «We're One Step Closer to Getting That Raunchy Jennifer Lawrence and Amy Schumer Movie». Vulture, 03-03-2018. [Consulta: 3 juny 2019].
* ↑ Busch, Anita. «Jennifer Lawrence, Ron Howard Huddling On ‘Zelda’ Project» (en anglès). Deadline Hollywood, 21-10-2016. [Consulta: 3 juny 2019].
* ↑ Fleming, Mike Jr. «Jennifer Lawrence Sets Big-Screen Return Aligned With Theater Director Lila Neugebauer, A24 & IAC Films» (en anglès). Deadline Hollywood, 16-04-2019. [Consulta: 3 juny 2019].
* ↑ Fleming, Mike Jr. «Apple Confirms Long In Works ‘Bad Blood’ Transfusion; ‘Don’t Look Up’s Adam McKay Directs & Jennifer Lawrence Plays Theranos Founder Elizabeth Holmes». Deadline Hollywood, 07-12-2021. [Consulta: 17 desembre 2021].
* ↑ D'Alessandro, Anthony. «Sony Dates Jennifer Lawrence R-Rated Comedy ‘No Hard Feelings' For Next Summer». Deadline Hollywood, 14-07-2022. [Consulta: 17 juliol 2022].
# Expedició del Nord

L'Expedició del Nord (xinès tradicional: 北伐, xinès simplificat: 北伐, pinyin: běi fá), va ser una campanya militar dirigida pel Kuomintang (KMT) des de 1926 a 1928. El principal objectiu era unificar Xina sota l'estàndard del Kuomintang acabant amb els governs dels senyors de la guerra locals. Això va conduir a la desaparició del govern de Beiyang i la reunificació xinesa de 1928.

## Preparació

L'Expedició del Nord, també coneguda com a Marxa al Nord va començar a partir de la seu de poder del KMT en la província de Guangdong. El 1925 el Moviment 30 de maig va anunciar els seus plans d'escometre una protesta contra l'imperialisme occidental i els seus agents, els senyors de la guerra a la Xina. Alhora, el Primer Front Unit entre el KMT i el Partit Comunista de la Xina (PCX) va veure's qüestionat després l'incident del vaixell de guerra Zhongshan el març de 1926, i els següents esdeveniments resultants van fer a Chiang Kai-shek el líder suprem militar del KMT. Encara que Chiang dubtava sobre la política de l'aliança de Sun Yat-sen amb la Unió Soviètica i el PCX, ell encara necessitava l'ajuda de la Unió Soviètica, i per això no podia trencar l'aliança en eixe moment.
La primera fase va acabar en una divisió política del 1927 entre dues faccions del KMT: la facció de Nanjing, inclinada per la dreta, dirigida per Chiang, i la facció d'esquerra a Wuhan, dirigida per Wang Jingwei. L'escissió va estar parcialment motivada per la purga de comunistes de Chiang dins del KMT, que va marcar el final del Primer Front Unit. En un esforç per solucionar aquest cisma, Chiang Kai-shek va deixar el càrrec de comandant de l'ANR a l'agost de 1927 i es va exiliar al Japó.
La segona fase de l'expedició va començar el gener de 1928, quan Chiang va reprendre el comandament. L’abril de 1928 les forces nacionalistes havien avançat cap al riu Groc. Amb l'ajut de senyors de la guerra aliats, inclosos Yan Xishan i Feng Yuxiang, les forces nacionalistes van aconseguir una sèrie de victòries decisives contra l'exèrcit de Beiyang. Quan s'acostaven a Pequín, Zhang Zuolin, líder de la camarilla de Fengtian amb seu a Manxúria, es va veure obligat a fugir i va ser assassinat poc després pels japonesos. El seu fill, Zhang Xueliang, va assumir el càrrec de líder de la camarilla de Fengtian i el desembre de 1928 va anunciar que Manxúria acceptaria l'autoritat del govern nacionalista a Nanjing. Amb l'última peça de la Xina sota control de KMT, l'expedició del nord va concloure amb èxit i la Xina es va reunificar, anunciant l'inici de la dècada de Nanjing.

## Conseqüències

Després de la conquesta de Nanjing i Xangai, segons els desitjos de Sun Yat-sen, va fer de Nanjing la capital de la Xina.

## Referències

* 1 2 Paulès, Xavier. La République de Chine: 1912-1949 (en francès), 1973. ISBN 978-2-251-44945-6.
* ↑ Taylor, Jay. The Generalissimo (en anglès). Cambridge, MA: Harvard University Press, 2009, p. 72. ISBN 9780674033382.

## Vegeu també

* Exèrcit Revolucionari Nacional
* Acadèmia Militar Whampoa
* Chiang Kai-shek
* Exèrcit de la República de la Xina
* Història de la República de la Xina
* Kuomintang
# Expo 2017

L'Exposició Universal del 2017, també coneguda com a Expo 2017, a la ciutat d'Astanà, capital del Kazakhstan.
El tema triat el 2017 ha estat "Future Energy" (en català "l'energia del futur"). Es va inaugurar el dia 9 de juny del 2017, amb la participació de 115 països i 22 organitzacions. Les dates d’obertura al públic d’aquest event són del 10 de juny al 10 de setembre de 2017. Els edificis que s'han construït per a la realització de l'exposició universal, passaran a convertir-se en el centre financer de la ciutat d’Astanà.

## Referències

* ↑ «Kazajistán inaugura mañana la Expo Astaná 2017». Agencia EFE, 08-06-2017. [Consulta: 26 agost 2017].
* ↑ «EXPO Astana 2017: La expo de la energía». El mundo financiero.com. [Consulta: 26 agost 2017].

## Enllaços externs

* Expo 2017 - Lloc web oficial
# Federació Catalana de Caixes d'Estalvis

La Federació Catalana de Caixes d'Estalvis és un organisme regulat per la LLEI 15/1985, d'1 de juliol, de caixes d'estalvis de Catalunya del Parlament de Catalunya, que determina que les caixes d'estalvis amb domicili central a Catalunya es poden agrupar en una Federació que amb personalitat jurídica pròpia, les finalitats de la qual són:
a) Exercir la representació individual i col·lectiva de les caixes d'estalvis federades davant els poders públics.
b) Procurar la captació, la defensa i la difusió de l'estalvi i orientar les inversions de les caixes d'estalvis, d'acord amb les normes generals sobre inversió regional.
c) Promoure i coordinar la prestació de serveis tècnics i financers.
d) Planificar la creació d'obres socials i proposar al Consell Executiu les inversions bàsiques per a obres socials a què es refereix l'article 4.

## Organització

La junta de govern de la Federació està integrada per representants de totes les caixes d’estalvis federades amb domicili social a Catalunya. Els seus estatuts poden determinar vots ponderats per a cada caixa representada, i en cap cas els acords que s'estableixin no poden comportar l’assumpció d’obligacions econòmiques per a les caixes, sense la ratificació expressa de l’òrgan de govern corresponent d’aquestes.
El 1998 van subscriure un conveni amb la generalitat de Catalunya per aplicar la llei de política lingüística. El 2011 van destinar a acció social 30 milions d'euros.

## Vegeu també

* Confederació Espanyola de Caixes d'Estalvis

## Referències

* ↑ «LLEI 15/1985, d'1 de juliol, de caixes d'estalvis de Catalunya.». Generalitat de Catalunya. [Consulta: 26 juliol 2023].
* ↑ Riera Olivé, Santiago. Les Caixes d'estalvi i la protecció social a Catalunya (tesi).
* ↑ «Ferrer demana que la Generalitat deixi de treballar amb les caixes d'estalvi que discriminen el català», 25-07-2023. [Consulta: 26 juliol 2023].
* ↑ Redacció. «Acord entre les caixes d'estalvi i la Generalitat - 17 abril 2011», 25-07-2023. [Consulta: 26 juliol 2023].